BH ปี 58 โกยกำไร 3 พันล้าน ใจดีปันผลครึ่งปีหลังอัตรา 1.45 บ./หุ้น
BH งบสวย ปี 58 โกยกำไร 3.44 พันลบ.หรือเติบโต 26% เทียบกับช่วงเดียวกันของปีก่อนที่มีกำไรสุทธิ 2.73 พันลบ.เตรียมปันผลครึ่งหลังปี 58 อัตรา 1.45 บ./หุ้น XD วันที่ 10 มี.ค. กำหนดจ่ายปันผลวันที่ 17 พ.ค.2559
25 ก.พ. 2559

บริษัท โรงพยาบาลบำรุงราษฎร์ จำกัด (มหาชน) หรือ BH รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 3.44 พันล้านบาท หรือมีกำไรสุทธิ 4.72 บาทต่อหุ้น หรือเติบโต 26%  เทียบกับช่วงเดียวกันของปีก่อนที่มีกำไรสุทธิ 2.73 พันล้านบาท หรือมีกำไรสุทธิ 3.75 บาทต่อหุ้น
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ก.ค. 2558 ถึงวันที่ 31 ธ.ค. 2558 เป็นเงินสดอัตรา 1.45 บาทต่อหุ้น และขึ้นเครื่องหมาย XD วันที่ 10 มี.ค. กำหนดจ่ายปันผลวันที่ 17 พ.ค.2559